ועדת החינוך, התרבות והספורט, כנסת 17, פרוטוקול מספר 368, 2008-02-12 11:00

מיכאל מלכיאור: שלום לכולם, אני מתנצל על כך שאנחנו פותחים באיחור את הישיבה השנייה היום.

מיכאל מלכיאור: על סדר היום הצעת החוק איסור אלימות בכדורגל של חברי הכנסת אבו וילן ורונית תירוש.

מיכאל מלכיאור: ישנם עוד כמה חברי כנסת שהם בין המציעים.

מיכאל מלכיאור: אני לא מקריא את כולם כי חברי הכנסת וילן ותירוש הם אלה שמובילים את העניין.

מיכאל מלכיאור: אנחנו כבר בעיצומו של הטיפול בחוק הזה, ואני לא מתחיל מההתחלה.

מיכאל מלכיאור: בינתיים, ישנם דברים שכבר הגיעו לתיאומים בתוך הממשלה, וישנם דברים שעדיין לא הגיעו לתיאומים.

מיכאל מלכיאור: אנחנו נתקדם.

מיכאל מלכיאור: יש גם קריאה שנייה ושלישית, ומה שלא גומרים לקריאה ראשונה אם עבדנו והגדרנו את זה לקראת קריאה ראשונה, אז ישנה אפשרות להשאיר את הנושאים האלה פתוחים לקריאה שנייה ושלישית.

מיכאל מלכיאור: יש כמה נושאים שהם עקרוניים, ונצטרך לדון בהם.

מיכאל מלכיאור: אין לנו מנוס מלדון בהם פה בישיבה הזאת.

מיכאל מלכיאור: לפני שנפתח אני מציע שנשמע את המשרד לביטחון הפנים שריכז את העבודה, ושיכול להגיד לגבי הסיכומים שעשו בתוך הממשלה, ולשמוע את חוות הדעת של חברי הכנסת המציעים משום שבחלק מהדברים כלולים שינויים לעומת החוק.

מיכאל מלכיאור: אני רוצה לדעת אם חברי הכנסת מוכנים לשינויים הללו.

מיכאל מלכיאור: חברי הכנסת רונית תירוש ואבשלום וילן, אם זה מקובל עליכם שנעשה זאת בסדר הזה, אז בבקשה.

יואל הדר: אני היועץ המשפטי של המשרד לביטחון הפנים.

יואל הדר: בשבוע החולף קיימנו שתי ישיבות של משרדי הממשלה בעניין של החוק הזה.

יואל הדר: לאחר הישיבה הראשונה שקיימנו, התברר לנו שחסרים לנו שני משרדים שלא היו שותפים עד כה, ולדעתנו היו מאוד רלוונטיים.

יואל הדר: שלשום נתגלה לנו, ואתמול זימנו אותם.

יואל הדר: אנחנו צירפנו את משרד התמ"ת שהוא אחראי על נושא הבטיחות, והוא גם נמצא פה היום.

יואל הדר: הוא גם יוכל לומר את עמדתו ביתר פירוט למרות שלא היה לו מספיק זמן, כי אנחנו לא נתנו לו מספיק זמן כי למדנו, וגם את משרד הפנים.

מיכאל מלכיאור: צריך לשתף את משרד התמ"ת בנושא הזה.

יואל הדר: וגם משרד הפנים.

יואל הדר: זה מאוד חשוב גם לוועדה מפני שאנחנו עדיין לא היינו בוועדת שרים לחקיקה, ולא קיימנו תיאום על החוק הזה.

יואל הדר: יהיה יותר חכם לבוא לוועדת השרים לחקיקה כשיש תיאום וכשאנחנו הרבה יותר מגובשים גם כדי לקבל את עמדת הממשלה.

יואל הדר: לא חייב להיות תיאום מלא.

מיכאל מלכיאור: אנחנו מעדיפים שכל מי שהוא רלוונטי יהיה שותף.

מיכאל מלכיאור: אנחנו שמחים לקבל גם משרד הפנים וגם את משרד התמ"ת.

יואל הדר: לפי התקנון, כשאין עמדת ממשלה תומכת או מתנגדת הממשלה צריכה להתנגד.

יואל הדר: לכן, עדיף שתהיה כמה שיותר תמיכה.

מיכאל מלכיאור: אתה שכנעת אותנו, לא חייבים להרחיב את הדיבור.

יהודית גידלי: הזמנו אותם על-פי בקשתך.

יהודית גידלי: נמצאים כאן נציגים של משרד הפנים ומשרד התמ"ת.

יהודית גידלי: הם התנגדו, הם אמרו שזה לא שייך להם.

מיכאל מלכיאור: נשמע מה הם אומרים על העניין.

יואל הדר: הגענו להסכמה עם המשרדים שהיו שותפים לדיונים שהיו, שאנחנו חושבים שהחוק הזה צריך לחול לא רק על משחקי כדור, אלא על כל אירועי וענפי הספורט למיניהם בישראל.

יואל הדר: לאחרונה, אנחנו רואים שגם ענפים שחשבנו שהם ענפים שקטים, פתאום הם מתעוררים לחיים, לא לכיוון החיובי של העניין.

מיכאל מלכיאור: אני לא חושב שתהיה בעיה, כולנו נסכים לזה, בפרט שאתם מוסיפים על זה גם מגבלה במספר הצופים.

יואל הדר: נכון, אנחנו חושבים שצריך לחול על אירועים שיש בהם 200 אנשים ויותר.

יואל הדר: זה גם ימנע בירוקרטיה שיצטרכו לפנות למשטרה על כל אירוע ואירוע של 50 איש.

רונית תירוש: אין בעיה.

מיכאל מלכיאור: יש לך כבר הסכמה של הכנסת בעניין.

מיכאל מלכיאור: אני לא בטוח שבסעיף הבא תהיה לך אותה הסכמה.

רונית תירוש: אנחנו הסכמנו בחוץ על כמה דברים.

יואל הדר: גם בסעיף הבא, אני לא בטוח לגבי ההמשך.

יואל הדר: הנושא הבא הוא סמכויות סדרנים.

מיכאל מלכיאור: זה כן.

יואל הדר: סדרן כמו היום ודאי שצריך להיות.

יואל הדר: אנחנו חושבים שצריך להיות סדרן מעבר לזה כדי שתהיה לו סמכות כמו של מאבטח לפי חוק הסמכויות לשם שמירה על ביטחון הציבור התשס"ה-2005.

יואל הדר: לתת לו יותר אפשרות במקרים מסוימים כמו שיש למאבטח.

יואל הדר: אבל, אנחנו לא סבורים שצריכות להיות לו אותן כשירויות של מאבטח.

יואל הדר: למשל, לא צריך לשאת נשק באירועים.

רונית תירוש: אלו סמכויות אתה רוצה לתת להם, למשל?

יואל הדר: שאר הסמכויות שיש למאבטח.

אבשלום וילן: לפי דעתי, את זה כבר סיכמנו כשאומרים הכשרת מאבטחים.

יואל הדר: הכשרת מאבטחים, אבל אנחנו לא רוצים לתת לו אותן כשירויות שיש למאבטח כמו נשיאת נשק.

יואל הדר: יכול להיות שזה יפיל חלק ניכר מהם.

אבשלום וילן: הגיוני - סדרן במגרש ספורט לא צריך להיות מאבטח במטוס.

רונית תירוש: כן, אבל הסמכויות הן אותן סמכויות.

יואל הדר: נכון.

יואל הדר: אבל, עוד לא קיבלנו אישור משרד המשפטים לעניין הזה.

יואל הדר: מבחינתנו, אנחנו ביקשנו.

אבשלום וילן: עד הקריאה השנייה והשלישית הוא יסדיר את זה.

אבשלום וילן: זה בטח לא צריך לעכב כרגע.

אפרת בורגנסקי: לא היינו רוצים שיקראו לו מאבטח.

אפרת בורגנסקי: גם בעניין הזה עוד נצטרך לבוא בדברים עם משרד המשפטים.

אפרת בורגנסקי: אנחנו חושבים שזה צריך להיות סדרן עם סמכויות נוספות, ולא מאבטח עם סמכויות פחותות.

אפרת בורגנסקי: אולי צריך להמציא לו שם חדש.

יואל הדר: בנושא הבא יש מקום למחלוקות, והוא עוד לא הוברר בין כל המשרדים.

יואל הדר: לדעתנו, צריך שיהיה גם מנהל אירוע, ומישהו שיהיה אחראי על כל הדברים בכל האירוע.

יואל הדר: יש לנו איזושהי הצעה גולמית.

מיכאל מלכיאור: האם הוא גם יהיה אחראי על החשמל?

יואל הדר: בין היתר.

יואל הדר: הוא אחראי על כל דבר.

יואל הדר: אם חלילה קורה אירוע חשמל הוא צריך להחליט מה לעשות, בהחלט כן.

יואל הדר: זה נכון שהיה לנו מזל באצטדיון "טדי".

אבשלום וילן: מנהל אירוע יש היום באירועים גדולים.

אבשלום וילן: האם אתה רוצה שבכל מקום שבו יש מעל 200 איש שיהיה מנהל אירוע?

יואל הדר: כן, אבל לא נכנסנו לפירוט.

יואל הדר: יש לנו ההגדרה של הכשירות שלו, מה נדרש ממנו, הסמכויות שלו.

יואל הדר: לכל זה יש לנו הצעה גולמית שצריך לדון לגבי זה.

יואל הדר: יכול להיות שבאירועים מסוימים מנהל האירוע יכול להיות גם אחראי בטיחות, עדיין לא דיברנו על זה.

רונית תירוש: האם זה לא מנהל המתקן?

יואל הדר: לא בהכרח אותו מנהל מתקן.

רונית תירוש: אם הוא אחראי על הבטיחות, אז הוא צריך גם סמכויות במגרש.

אבשלום וילן: אדוני היושב ראש, לגבי מנהל אירוע – אני מציע שנשאיר את זה לקריאה השנייה והשלישית, כי אני לא בטוח שזהו המקום לכך.

אבשלום וילן: דווקא זה כן מתאים לשים בחוק הבטיחות במקומות ציבוריים.

אבשלום וילן: בכל האירועים הגדולים יש מנהל אירוע – בהגדרה, יש.

אבשלום וילן: יש עשרות אלפי אירועי ספורט בשנה, ואתה תכניס חלק מהענפים למצבים בעייתיים.

אבשלום וילן: אם אני אקבל את מה שאתה מציע אז יכול להיות ששווה לשים את זה בחוק הבטיחות במקומות ציבוריים, ולא להכניס את זה לפה.

דרורה נחמני רוט: אבל, אפשר לפצל את ההגדרה של אירוע לאירוע המוני ואירוע רגיל, ובדרך הפיצול הזאת להגדיר את הסמכויות.

אבשלום וילן: זה בטח לא דבר שהייתי מתעסק איתו בקריאה ראשונה.

אבשלום וילן: תכין את זה ונראה.

מיכאל מלכיאור: הוא שואל, האם כל אירוע שיש בו 200 אנשים דורש מנהל אירוע?

אפרת בורגנסקי: יכול להיות.

אפרת בורגנסקי: אני יכולה גם להסביר למה חשבנו שיש מקום להיכנס לנושא של בעלי התפקידים הנוספים כבר היום, וכבר עכשיו אפילו במסגרת החוק הזה, גם אם נכון היה לעשות את זה אולי בחוק הבטיחות לו היו כרגע הליכי תיקון בעיצומם.

אפרת בורגנסקי: זו לא היתה אופציה רעה, אנחנו כרגע לא נמצאים במצב הזה.

אפרת בורגנסקי: אנחנו נמצאים בחוק הזה.

אפרת בורגנסקי: אנחנו באמת חושבים שלבעלי התפקידים האלה כמקשה אחת יכולה להיות תרומה בסך הכול גם בנושא שהכותרת שלו היא מניעת אלימות.

אפרת בורגנסקי: אנחנו חושבים כתפיסה שנכון למנות מנהל אירוע אזרחי.

אפרת בורגנסקי: אומרים אצלנו שמשחק כדורגל ב"טדי" צריך להיראות כמו קונצרט בהיכל-התרבות.

אפרת בורגנסקי: צריך להיות מנהל אירוע אזרחי שהאחריות היא שלו.

מיכאל מלכיאור: הוא לא חולק על המשחק ב"טדי", אלא הוא חולק על 200 אנשים שבאים לאליפות אתלטיקה קלה.

אפרת בורגנסקי: יכול להיות שצריך ליצור מנגנון.

אפרת בורגנסקי: זה נכון למנהל אירוע, זה נכון אולי עוד יותר אפילו לבעלי התפקידים הנוספים שאנחנו מציעים, כי אנחנו מציעים שמנהל האירוע יממש את האחריות שלו באמצעות אנשי מקצוע שהם אחראי בטיחות, ואחראי ביטחון.

אפרת בורגנסקי: יכול להיות שצריך ליצור סמכות לפטור אירועים.

אפרת בורגנסקי: אני לא יודעת אם הגודל הוא הדבר היחיד שקובע, יכול להיות שזה על בסיס נתונים נוספים.

אפרת בורגנסקי: בהחלט יכול להיות שצריך ליצור מנגנון שיאפשר פטור ממינוי שכזה, אם כי כמו שאני אומרת בתפיסה ההצעה שלנו היא שיהיה מנהל אירוע אזרחי שבהגדרה האחריות שלו - - -

אבשלום וילן: את מסתכלת על משחקי כדורגל בליגות העליונות, נניח.

אבשלום וילן: אבל, יש אלפי אירועי ספורט.

אבשלום וילן: כתבנו כדור מים, ואני לא יודע איפה במסגרת ליגת העל בכדור מים יש 200 צופים.

אבשלום וילן: האם על כל דבר שכזה אני אשלח אותו עכשיו לפרוצדורה ולמנהל אירוע?

יואל הדר: אם אין 200 אין בעיה, כי זה לא נכנס לחוק.

אבשלום וילן: יוצא פה מצב שבכל משחק בליגה ג' בכדורגל שיש לך 200- 300 צופים, צריך להיכנס לכל הפרוצדורות.

אבשלום וילן: אני צריך לבדוק את זה.

אבשלום וילן: אתם לא מוכנים, אנחנו לא מוכנים, ונבוא בדברים בעיקר עם הכדורגל והכדורסל שהם הרלוונטיים לצורך זה.

מיכאל מלכיאור: יש פה טיעון שהוא חשוב.

מיכאל מלכיאור: כמו שאתה קובע כללים, והכללים האלה חלים באירועים מעל ל-200 אנשים, אז צריך גם לקבוע איפה הסמכות.

מיכאל מלכיאור: אם קבעת כללים ולא קבעת סמכות אז בעצם לא עשית שום דבר.

אבשלום וילן: אין לי שום בעיה עם זה, רק ש- - -

מיכאל מלכיאור: הסמכות זה מי שאחראי.

מיכאל מלכיאור: מנהל אירוע זה נשמע כמשהו מאוד מאוד "פנסי", אבל יכול להיות שמנהל אירוע זה - - -

אבשלום וילן: מיכאל, אני מכיר את הוויכוחים האלה כבר שנים.

אבשלום וילן: הוויכוח יגיע בסופו של דבר לשאלה מיהו בעל הסמכות.

אבשלום וילן: האם זהו איש המשטרה וממי הוא שואב את סמכותו, או מנהל האירוע?

אבשלום וילן: ואז נכנסים לוויכוח בלתי נגמר.

אבשלום וילן: אם יש אירוע בטחוני אז זה אוטומטית עובר למשטרה.

אבשלום וילן: אבל, אם יש סתם איזה התפרעות, בידי מי זה?

אבי כהן: כדאי שתהיה אחריות על מישהו מסוים שהוא יהיה אחראי על האירוע.

אבי כהן: אבל, להגדיל את כמות האנשים, לא 200 אלא 500 או אפילו 1,000.

אבי כהן: ואז אתה יכול בכל אירוע כמו שאמר חבר הכנסת וילן בליגה ג' או בכדור-מים שאליו לא יגיעו אנשים, לתחום את זה במשהו כמו 1,000 אנשים, ואז שיהיה מנהל אירוע - זה בסדר - לא 200.

אבי כהן: צריך להגדיל את המספר.

אבשלום וילן: מיכאל, האם יש לך התנגדות שזה יוכן בצורה מסודרת לקריאה שנייה ושלישית?

מיכאל מלכיאור: לא, ברור שלא.

אבשלום וילן: זה נושא שדורש הרבה מחשבה.

מיכאל מלכיאור: כן.

מיכאל מלכיאור: אנחנו בעיקרון מסכימים, והשאלה היא באיזה גודל של אירוע.

מיכאל מלכיאור: האם גם באירועים היותר קטנים, או באיזה טווח פה של מ-200 עד 1,000?

מיכאל מלכיאור: אפשר להגיד גם שזה יהיה כך וכך, מ-200 עד 500.

מיכאל מלכיאור: השאלה על מי נופלת הסמכות היא שאלה אחרת.

מיכאל מלכיאור: בזה ממילא נצטרך לדון עד שאנחנו מסיימים.

מיכאל מלכיאור: אם יש הצעה אז אנחנו נשמע אותה.

אבשלום וילן: זה דיון כבד, הם צריכים להכין אותו.

אבשלום וילן: השאלה היא מקור הסמכות, ולא ה-200 אלף - על זה נסתדר.

מיכאל מלכיאור: הגדרנו את הבעיה, והגדרנו שצריך להיות סיכום שייכנס בקריאה שנייה ושלישית.

ישראל הנגבי: לא צריך להיבהל מהעניין הזה של מנהל אירוע.

ישראל הנגבי: השם עצמו אולי נשמע מחייב, והוא אולי לא מובן.

ישראל הנגבי: גם כיום בכל האירועים הכי קטנים בכל הליגות, יש אדם מסוים שהוא אחראי כרגע לטפל באירוע.

ישראל הנגבי: מיהו, ומהן הסמכויות שלו הן באמת שאלות לדיון אחר.

ישראל הנגבי: בהמשך חייבים לתת את הדעת לגבי ההכשרה שצריכה להיות לו.

ישראל הנגבי: לגבי התפיסה עצמה - כולם מכירים את זה שבתפיסה הרווחת בעולם שהולכת ותופסת שחייב להיות איזשהו גורם אזרחי שמנהל את האירוע, ואנחנו רוצים ללכת לקראת העניין הזה.

ישראל הנגבי: הוא מטפל בכל ההיבטים מסביב של הכול, החל בכמה מגן דוד, כמה כיבוי אש, וכמה סדרנים וכו'.

ישראל הנגבי: יש מקומות שבהם הם אפילו מכשירים את הסדרנים, והם מארגנים את הסדרנים בתחום מקצועי.

ישראל הנגבי: הם מקבלים הנחיות מסוימות מהמשטרה איזה סעיפים צריך ללמד אותם, והם מכשירים אותם באופן עצמאי בלי שום בעיה מיוחדת.

ישראל הנגבי: המגמה שלנו היא גם כן ללכת לכיוון הזה.

ישראל הנגבי: ולכן, למעשה כל הנושא הזה של ניהול אירוע הוא מחויב המציאות.

ישראל הנגבי: דיברתי עם מספר מנהלי אירוע במגרשים הגדולים בארץ שהם הבעייתיים.

ישראל הנגבי: הם רוצים לקבל את האחריות.

ישראל הנגבי: אבל, הם רוצים שתהיה להם גם סמכות וגם אחריות.

מיכאל מלכיאור: אנחנו הסכמנו, אפשר להמשיך.

יואל הדר: דיברנו על מנהל אירוע, אבל אנחנו סבורים שצריך להיות אחראי בטיחות, ואחראי ביטחון.

יואל הדר: יכול להיות שיש אירועים מסוימים שמנהל האירוע יכול להיות אחראי בטיחות, או אחראי ביטחון.

יואל הדר: זה תלוי בגודל ובאופי האירוע.

יואל הדר: ישנן גם שאלות כמו אלו הכשרות הוא צריך לקבל, מי צריך לתת את ההכשרות האלה.

יואל הדר: בהחלט צריך ללבן את כל המכלול של הדבר הזה.

יואל הדר: כמו שאמרתי, למשרד התמ"ת לא היה זמן לדון בעניין הזה.

יואל הדר: אנחנו נצטרך לדון בזה אולי בין הקריאה השנייה והשלישית כמו שאדוני אמר.

יואל הדר: לדעתנו, צריך להיות דבר כזה.

יואל הדר: בכל מקרה צריך שזה יהיה כתוב, לפחות שנדע שאנחנו צריכים להמשיך לדון בעניין הזה.

מיכאל מלכיאור: בסדר.

יואל הדר: אני עובר לנושא הבא.

יואל הדר: בהצעת החוק כתוב רשות למניעת אלימות בספורט.

יואל הדר: לדעתנו הרשות לא צריכה להיות רשות כהגדרתה כרשות.

יואל הדר: זה לא תאגיד סטטוטורי, אלא זה אמור להיות מועצה, כשלדעתנו בראש המועצה צריך לעמוד מנהל מינהל הספורט במשרד המדע, התרבות והספורט.

יואל הדר: המועצה צריכה להיות מורכבת מנציגי ממשלה.

יואל הדר: אנחנו סבורים שצריכים להרחיב את החוק על כלל ענפי הספורט.

יואל הדר: אבל, להכניס נציגים מכל ענף וענף זה יהפוך להיות משהו יותר גדול אפילו מהבית הזה.

יואל הדר: אי אפשר יהיה לנהל את זה כפי שצריך.

יואל הדר: לדעתנו, צריכים להיות במועצה נציגי ממשלה רלוונטיים, ושאר האיגודים והארגונים הרלוונטיים יזומנו כמשקיפים שכמובן יוכלו להתבטא במסגרת דיוני המועצה.

יואל הדר: אנחנו אומרים שבראש המשרה הזאת צריך לעמוד מנהל מינהל הספורט, ולכן ודאי שהראייה שלו היא ראיה ספורטיבית לחלוטין, ולא שיש איזושהי ראיה אחרת.

יואל הדר: הוא ראש המועצה והוא יוכל לכוון לטובת כל מה שקשור לענייני הספורט.

מיכאל מלכיאור: אני אבקש את דעת חברי הכנסת כי יש פה כן שינוי.

מיכאל מלכיאור: אני לא יודע אם זה שינוי סמנטי או מהותי.

דרורה נחמני רוט: הערה נוספת - משרדי הממשלה צריכים להיות רוב במועצה כאן.

אבשלום וילן: אין לי בעיה להחליף את הרשות במילה מועצה כדי להימנע מהבעיה הסטטוטורית.

אבשלום וילן: יש לי בעיה עם ההצעה שמציעים לי פקידים ממשלתיים שנותנים פה כוח לפוליטיקאים.

אבשלום וילן: אני רוצה מועצה שהיא תהיה סמכות ציבורית עליונה.

אבשלום וילן: אולי יעמוד בראשה שופט עליון לשעבר כמו שעשו באנגליה, ויהיו בה אנשי הספורט.

אבשלום וילן: אני לא רוצה פוליטרוקים שישים לי השר או השרים - במפורש לא.

אבשלום וילן: הם לא יעשו דבר כי השיקול שלהם תמיד לא ענייני.

אבשלום וילן: הם אלה שיקדמו אותם אחרי זה למעלה או למטה.

אבשלום וילן: את זה מוכרחים לעקור מהשורש.

אבשלום וילן: אין לי בעיה שיקראו לזה רשות, אבל מיהם נציגי המשרדים.

אבשלום וילן: אם באים לי בעלי המקצוע הרלוונטיים שיכולים לתרום כאן, וכן אנשי הספורט - אז בסדר.

מיכאל מלכיאור: ברור שמי שאחראי על הספורט במשרד הספורט, זה ברור שזה כן תחום רלוונטי.

מיכאל מלכיאור: אבל, האם אתה תגדיר מראש בכל תפקיד ותפקיד?

אבשלום וילן: כשנתחיל להקריא אני אגיד לך.

30686: אני ממשרד המדע, התרבות והספורט.

30686: יש לנו הצעה לוועדה מייעצת.

אבשלום וילן: מועצה ציבורית,שום ועדה מייעצת.

קריאות: מועצה.

אבשלום וילן: אני רוצה את שמגר בראשה שהוא חובב ספורט.

אבשלום וילן: גם אם השר לא ירצה, אני רוצה הליך ששום שר שיש לו חשבונות אחרים לא יכול בכלל להכריע.

אבשלום וילן: זה בדיוק מה שעשו באנגליה.

אבשלום וילן: אמרו שופט עליון, ועדה כזאת, והיא זו שהזיזה את הכול, ואף אחד בציבור לא צייץ בכלל.

אבשלום וילן: זה לא היה איזה מן מינוי שההוא חבר של ההוא שקיבל זאת.

רונית תירוש: חשבתי שהגענו לאיזשהן הסכמות.

רונית תירוש: אני חושבת שיש הסכמה על כך שרשות כמנגנון נוסף שייטול תקורות מהתקציב הזעום שעומד לרשות העניין, אף אחד לא רוצה.

מיכאל מלכיאור: סיכמנו שזה יכול להיות מועצה.

רונית תירוש: בוא נדגיש מה אנחנו לא רוצים שיקרה שם, וכל מי שמשרת יהיה בהתנדבות בגלל ההיבטים המקצועיים שהוא חשוף אליהם ומכיר אותם.

רונית תירוש: הנושא הזה לא יהיה בשכר.

רונית תירוש: יש פה מתח מובן בין הזהירות שאנחנו רוצים לנקוט מכך שאותו גוף - ואני לא רוצה להגיד מועצה או רשות - יהיה מורכב משליחיהם של שר או של גורמים אחרים.

רונית תירוש: אני יודעת שאבי לוזון רצה להציע את עצמו כמי שזירז ויזם אפילו את החקיקה הזאת, לעמוד בראש הרשות.

רונית תירוש: המתח הזה הוא ברור, ולכן אני חושבת שכן ניתן לקבוע - לא חייבים היום - לא שמית, אבל ברמה של תפקידים, פונקציונרים, שאפשר לקבוע איך יהיה מורכב הגוף הזה.

רונית תירוש: אז אנחנו נוכל לנטרל ככל שניתן את ה"פוליטיזציה" בתוך הסיפור הזה.

אבשלום וילן: אני מסכים איתך.

אבשלום וילן: ההצעה שלהם היא שבראש הרשות יעמוד ראש מינהל הספורט שהוא תפקיד ששר הספורט ממנה, והוא איש מקצוע.

אבשלום וילן: אני חשבתי ללכת למודל האנגלי.

קריאה: זה מכרז, זה לא מינוי.

אבשלום וילן: אני דווקא חושב שבראש הוועדה רצוי להעמיד שופט עליון לשעבר כדי לתת לזה את המשמעות הציבורית.

אבשלום וילן: אחרי זה כל השאר - אין לי בעיה.

רונית תירוש: אני חשבתי שזה נכון שראש מינהל הספורט יטפל בזה.

רונית תירוש: אבל, מאחר ואנחנו פה רוצים לשים זרקור על משהו מאוד בעייתי שצריך לשרש אותו, צריך מישהו שזה הג'וב שלו.

רונית תירוש: לכן, ראש מינהל הספורט לא יכול להשקיע את כל הזמן בעניין הזה.

רונית תירוש: הוא טרוד בעוד הרבה מאוד עניינים.

רונית תירוש: אפשר למצוא איזשהו דגם כמו המועצה לתנ"ך שהקמנו במשרד החינוך שבראשה עמד שופט.

רונית תירוש: אבל, היה איזשהו רוב ייצוגי למשרד עצמו.

מיכאל מלכיאור: אני לא חושב שמישהו צריך להתנגד לזה שיעמוד שופט בראש הגוף הזה.

מיכאל מלכיאור: אני לא יודע אם הוא יהיה פנוי במאת האחוזים, אבל זה נותן את המשקל הציבורי הגדול.

מיכאל מלכיאור: אולי בדומה למועצת העיתונות - אני לא יודע.

מיכאל מלכיאור: יש דברים שבהם אתה זקוק למישהו שנותן את המשקל המשפטי, המוסרי ועומד מאחורי זה.

מיכאל מלכיאור: זה דבר שלא צריכה להיות התנגדות לו.

מיכאל מלכיאור: אבל, כן הייתי רוצה לדעת מי עוד חברים בגוף הזה, כי אני כן חושב שמעבר לגורמים הממשלתיים לפי תפקיד, יש גופים אחרים שכן צריכה להיות להם נציגות.

מיכאל מלכיאור: למשל, שתהיה נציגות מהשחקנים.

אבשלום וילן: במפורש כן.

מיכאל מלכיאור: בסדר, אבל זו לא ההצעה.

אבשלום וילן: הם הציעו פה שיהיה רוב למשרדי הממשלה, ושכל נציגי איגודי הספורט יהיו משקיפים, ואתה מגיע לגוף של חמישים איש שהוא גדול מידיי - לא טוב.

רונית תירוש: צריכים להיות 7 אנשים, לא יותר.

אבשלום וילן: זה לא ייגמר ב-7, זה ייגמר ב-15.

אבשלום וילן: לדוגמה, יו"ר התאחדות לכדורגל חייב להיות בזה, ויו"ר האיגוד בכדורסל חייב להיות בזה, ונציגי שחקנים חייבים להיות בזה, ונניח הקרן החדשה שמלווה את כל הנושא כנציגי ציבור.

אבשלום וילן: עם כל הכבוד למשרדי הממשלה, אני לא מחפש רק משרדי ממשלה.

קריאה: ונציג אוהדים.

אבשלום וילן: בהחלט, נציג אוהדים.

אבשלום וילן: אני מחפש שאלכס גלעדי שהוא זועם ובצדק על מה שקרה בטניס, לא ישלח מכתב לפדרציה הרוסית, אלא ישלח מכתב למועצה הזאת, ושם ייערך הדיון הציבורי.

אבשלום וילן: היא תגבש הנחיות.

אבשלום וילן: לגבי אותם פרחחים שבזמן ה-SERVE הבא מתחילים לשרוק בזמן משחק טניס - מילא הפסדנו, אבל גם התנהגנו בצורה תסלח לי שבפעם הבאה - - -

מיכאל מלכיאור: בוא לא נרחיב על זה.

אבי כהן: צריך שהרשות הזאת תהיה פעילה לצורך מה שקורה במדינה שלנו, ולא איזה ועדת-על שתדון.

מיכאל מלכיאור: היא צריכה להיות בצורה שוטפת.

מיכאל מלכיאור: לצערנו, כמעט כל שבוע יש אירוע.

אבי כהן: נכון, ולכן צריכים להיות מי שקשורים לעניין הזה אם זה כדורגל או כדורסל.

מיכאל מלכיאור: בסדר.

מיכאל מלכיאור: אנחנו נשמע עכשיו את מירב ממשרד התרבות והספורט.

30686: רציתי להקריא לכם את ההרכב.

30686: הדברים שנאמרו פה עכשיו הם שונים, אבל אלו הדברים שאנחנו באנו איתם.

30686: "מוקמת בזאת במשרד המדע, התרבות והספורט המועצה למניעת אלימות שתמלא את התפקידים שנקבעו לה לפי הוראות חוק זה.

30686: מנהל הרשות ועובדיה יהיו עובדי המדינה.

30686: מנהל המועצה אחראי על פעולות הרשות, ועל ביצוע תפקידה לפי הוראות חוק זה.

30686: השר ימנה ועדה מייעצת שתפקידיה הם כמפורט בחוק זה, ואלה חבריה: ראש מינהל הספורט במשרד המדע התרבות והספורט, והוא יהיה יושב-ראש.

30686: עובד משרד המדע התרבות והספורט והוא יהיה ממלא מקום היושב ראש, עובד המשרד לביטחון הפנים לפי המלצת השר, עובד משטרת ישראל לפי המלצת השר, עובד משרד הפנים לפי המלצת השר, נציג השלטון המקומי לפי המלצת המרכז לשלטון מקומי, נציג משרד המשפטים לפי המלצת שר המשפטים, נציג לכל ארגון מבין הענפים שהוכרו לפי סעיף ההגדרות, עובד משרד החינוך לפי המלצת שרת החינוך, ונציג המועצה להסדר הימורים בספורט.

30686: חברי הוועדה המייעצת שהם עובדי משרד ממשלתי או נציגי גופים כאמור בסעיף שהקראתי, יהיו בעלי מומחיות בתחום שעליו מופקד אותו משרד ממשלתי או גוף.

30686: " אני רוצה להעיר הערה קטנה לגבי נציגות ארגונים של ענפי הספורט שהזכרתי.

30686: אנחנו הרי מבקשים להחיל את החוק על כל ענפי הספורט.

30686: השאיפה היא באמת להזמין אנשים לפי הרלוונטיות של הדיון והענפים, כדי שבאמת לא יגיעו כל פעם לישיבות של חמישים איש.

אבשלום וילן: ברמה העקרונית, אני מתנגד התנגדות עקרונית שלממשלה יהיה רוב בוועדה כזאת.

אבשלום וילן: לא תפקיד הממשלה לנהל את הספורט.

אבשלום וילן: זו שגיאה קונספטואלית.

אבשלום וילן: כל המשרדים הרלוונטיים שהקראת - בסדר.

אבשלום וילן: אבל, אני במפורש לא רוצה רוב של הממשלה, כי אני חושב שזה חייב להיות ציבורי.

אבשלום וילן: אם הממשלה צריכה להגיע ל-40% או 45% - זה בסדר.

אבשלום וילן: אין לי בעיה ששני העובדים שיהיו שם יהיו בשכר.

אבשלום וילן: אבל, אני מציע שבראש הוועדה יעמוד שופט לשעבר.

אבשלום וילן: אני לא אגיד שופט עליון כי אין מספיק.

אבשלום וילן: אבל, הכוונה שלי במפורש שופט בית משפט עליון.

אבשלום וילן: שנית, חייבים להכניס לשם מה שנאמר: נציג האוהדים, נציגי השחקנים, ראשי איגוד הספורט הוולונטאריים הגדולים.

קריאה: נציגי השחקנים בענפים השונים?

אבשלום וילן: לא בטוח, לא צריך מכולם.

אבשלום וילן: לא צריך לנפח.

רונית תירוש: בואו נשב על זה בנפרד.

יואל הדר: אנחנו קצת חולקים על העמדה הזאת.

אבשלום וילן: כמה נציגי משרדי ממשלה כתבת פה?

30686: 7 נציגים.

אבשלום וילן: צריך עוד 8 עם השופט שהם נציגי ציבור כביכול, שיהיה פה רוב לציבור.

אבשלום וילן: שיהיה ברור - כל האישור של זה הוא רק באישור ועדת החינוך של הכנסת.

אבשלום וילן: אין אישור של השר.

אבשלום וילן: השר ממנה, אבל באישור.

מירב ישראלי: לא, לא.

מירב ישראלי: זה לא נהוג בחוקים שלנו.

מירב ישראלי: אנחנו לא מאשרים מינויים פרסונאליים לגופו של אדם.

אבשלום וילן: לא, את כל הוועדה.

אבשלום וילן: לא לגופו של אדם.

מירב ישראלי: כן, אבל עדיין.

מירב ישראלי: זה תחום של הרשות המבצעת.

אבשלום וילן: בוועדת הכספים ובוועדת הכלכלה אין כמעט דבר שמגיע שהוא לא באישור הוועדה.

מיכאל מלכיאור: גם לפה מגיעות תקנות לאישור הוועדה.

רונית תירוש: אתה תקבע בחוק את הרכב המועצה כפונקציה.

מיכאל מלכיאור: אנחנו נקבע את זה.

אבשלום וילן: לגבי נציגי משרדי ממשלה אין לי בעיה.

אבשלום וילן: כל שר ממנה את הנציג שלו, ובדרך כלל הם יהיו מינויים מקצועיים.

אבשלום וילן: ברוב הוועדות זה כך – אין לי פה בעיה.

אבשלום וילן: הבעיה היא עם נציגי הציבור, תתחיל עליהם מסחרה.

אבשלום וילן: אני רוצה למנוע "מסחרה" פוליטית בשמונת נציגי הציבור.

יואל הדר: העמדה שלנו - אמרנו רוב לעובדי מדינה שהם במשרדי הממשלה.

יואל הדר: לא הכוונה שהשר ימנה נציג שלו.

אבשלום וילן: אין לי בעיה עם נציגי הממשלה.

אבשלום וילן: זה בדרך כלל האנשים הרלוונטיים שמתעסקים בתחום.

אבשלום וילן: אני חושש שב-8 האנשים האלו יתחילו לי מסחרות.

אבשלום וילן: אני רוצה את המתאימים ביותר.

דרורי לסקר: אני ממשרד הפנים.

דרורי לסקר: לא כל כך שותפנו במהלך, ואני רואה שאנחנו בתוך רשימת השרים.

דרורי לסקר: אנחנו צריכים לגבש את עמדתנו לגבי כל הנושא.

מיכאל מלכיאור: זה נאמר.

מיכאל מלכיאור: אבל, זה בסדר - אנחנו קיבלנו את זה לפי שציינת את זה.

מיכאל מלכיאור: כיוונו לדעתך.

יואל הדר: יש לנו הערות גם לגבי תפקידי המועצה, ואני מניח שנקיים דיון כשנגיע לסעיף הזה.

מיכאל מלכיאור: אני מציע על פי העיקרון פה.

מיכאל מלכיאור: אני חושב שיש עיקרון יפה שזה רוב לציבור.

מיכאל מלכיאור: הדיונים שם לא יהיו לפי רוב.

מיכאל מלכיאור: זה לא הולך כך שכל ה-7 האלו, וכל ה-8 האלו יצביעו כך.

מיכאל מלכיאור: יש עיקרון שזה פה מועצה ציבורית בעלת תוקף ציבורי משמעותי.

מיכאל מלכיאור: אני מציע שאתה תשב יחד עם שני המציעים, ותגבשו רשימה על-פי המתווה שקבענו פה.

מיכאל מלכיאור: אנחנו נכניס לחוק מה שמוסכם עליכם.

יואל הדר: זה לא רק איתי.

אבשלום וילן: אדוני היושב ראש, בתנאי שמקובלות עליך ההנחות הבאות: בראש הוועדה עומד שופט.

אבשלום וילן: מספר שתיים של הוועדה הוא יו"ר ראשות הספורט.

מיכאל מלכיאור: זה מוסכם.

אבשלום וילן: זה מוסכם.

אבשלום וילן: עכשיו יש לנו עוד 6 נציגי ממשלה, ואז כבר 8 הסכמנו.

אבשלום וילן: הדיון עכשיו צריך להיות על שבעת נציגי הציבור.

מיכאל מלכיאור: כן, נכון.

מיכאל מלכיאור: קבענו כמה עקרונות שחייבות להיות ההתאחדויות הגדולות, חייב להיות נציג השחקנים, חייב להיות נציג של - - -

קריאה: נציגי מגזר ההתנדבות.

אבי כהן: לגבי נציגי השחקנים - מספיק נציג אחד של הכדורגל והכדורסל, לא חייבים שניים.

אבי כהן: הכדורגל זה הדומיננטי.

מיכאל מלכיאור: נכון.

30686: מה עם שאר הענפים?

מיכאל מלכיאור: שאר הענפים יהיו משקיפים ויוזמנו לישיבות כשיש נושאים שהם רלוונטיים לאותו ענף - מה שאת הצעת לפני כן.

אבשלום וילן: לפי מה שנאמר פה, כל הוויכוח כרגע הוא על שניים.

אבשלום וילן: אפשר לסגור את זה.

מיכאל מלכיאור: צריך בפרטים לראות בדיוק גם מי בוחר.

אבשלום וילן: זה השר - לא תהיה ברירה.

מיכאל מלכיאור: יש פה בקשה של לשכת עורכי הדין.

מיכאל מלכיאור: אני לא יודע אם זה רלוונטי, אבל אני מביא את זה בכל זאת כי קיבלתי את זה.

30686: יש להם ועדת ספורט ומשפט, והם בטח רוצים נציג.

מיכאל מלכיאור: לא אמרתי שצריך לקבל את הבקשה, אני למען ההגינות אומר שיש לי בקשה.

מיכאל מלכיאור: האם יש פה נציג?

אפרת מורלי: הוא היה אמור להיות.

מיכאל מלכיאור: הוא לא נמצא, יותר קל לטפל בזה.

דרורה נחמני רוט: כפי שיואל הדר ציין יש גם חשיבות להגדיר בצורה נכונה את תפקידי המועצה כך שהם יהיו ייעוצים, והדגש על ייעוץ, ולא על קביעות והחלטות כי מועצה לא יכולה להחליט, היא יכולה רק לייעץ.

דרורה נחמני רוט: התפקידים של המועצה צריכים להיות תפקידי ייעוץ - זה הרעיון העיקרי.

דרורה נחמני רוט: צריך לטפל גם בזה, יש חשיבות.

דרורה נחמני רוט: זה המלצות וייעוץ.

יואל הדר: רוב הנושאים שהצעת הם לא בעייתיים.

מירב ישראלי: אני מציעה שנדון בזה כשנגיע לסעיף כי דיברנו על נושא ההוראות.

מיכאל מלכיאור: נכון.

יואל הדר: יכול להיות שנשארה לנו מחלוקת.

יואל הדר: יש לנו עוד שני נושאים נוספים.

יואל הדר: אחד מהם הוא נושא קטן.

יואל הדר: אנחנו סבורים שצריך לתת לקצין משטרה אפשרות גם להרחיק באופן מינהלי ממשחקים.

יואל הדר: אנחנו צריכים ללבן את העניין הזה, כי זה לא בהצעת החוק.

יואל הדר: זה פשוט לתת עוד סמכות אכיפה שאין, לא ניתנה בהצעת החוק.

יואל הדר: הדבר האחרון - החוק הזה צריך להיות חוק באחריות שר המדע, התרבות והספורט, ולא באחריות שני השרים.

יואל הדר: כשיש דברים שצריך להתייעץ ולקבל אישור של השר לביטחון הפנים או שרים אחרים, אז זה יהיה כתוב בחוק.

יואל הדר: אבל, צריך שיהיה גורם אחד שאחראי על החוק הזה.

יואל הדר: לדעתנו, זה צריך להיות שר המדע התרבות והספורט.

מיכאל מלכיאור: לדעתי, בשני הנושאים האלה לא צריכה להיות בעיה.

אבשלום וילן: הנושא השני אין לי בעיה.

אבשלום וילן: לגבי הנושא של סמכות הרחקה רציתי לשאול שאלה.

אבשלום וילן: האם היום אין לקצין משטרה סמכות הרחקה?

יואל הדר: למשל, התייצבות בתחנת משטרה.

אבשלום וילן: במקום שילווה את זה לשיפוט מהיר לשופט.

אפרת בורגנסקי: היום אין סמכות הרחקה לקצין משטרה.

מירב ישראלי: רציתי לשמוע את עמדת משרד המשפטים כי לי זה נראה קצת מרחיק לכת.

דרורה נחמני רוט: אנחנו תומכים בזה, צריך לנסח את זה בצורה נכונה.

אבשלום וילן: זה יכול להיות כלי שפותר חלק מהבעיות עם פרחחים קטנים אם נציג המשטרה הודיע לו שהם לא נכנסים עכשיו שבועיים.

אבשלום וילן: הבעיה היא שכאשר זה מגיע לבתי המשפט אומרים שהילדים הם בסדר, והם באים מבתים שהם בסדר, אלא שהם רק השתוללו קצת.

אבשלום וילן: וכך, השופט פוטר אותם בלי כלום.

אבשלום וילן: במקרה קשה הוא יהיה חייב להביא אותו לשופט, אבל במקרים קלים יכול להיות שהענישה הרכה הזאת שקצין משטרה יכול להרחיק אותו, תהיה כלי חצי חינוכי לא רע בשלב ראשון.

מיכאל מלכיאור: האם בהגבלה של זמן?

יואל הדר: בהגבלה של זמן, אנחנו סבורים שבועיים.

יואל הדר: אפילו 30 יום, זה לא משנה.

יואל הדר: בכל מקרה כל אחד יכול לפנות לבית המשפט.

יואל הדר: זה לא מונע ממנו לפנות לבית המשפט ולבקש לקצר את הזמנים.

אבשלום וילן: שבועיים, שני משחקים - זה סביר.

אבשלום וילן: אחרי זה אתה צריך שופט.

קריאות: תוך 30 יום.

אבשלום וילן: תנסחו את זה.

מירב ישראלי: כן.

מירב ישראלי: יש הצעה.

מירב ישראלי: מי בדיוק מוסמך לעשות את זה, מה גדר הסמכויות, האם אדם צריך לפנות לבג"ץ כי זו החלטה מינהלית שאין עליה שום ערעור, צריך לבדוק את כל השאלות האלה.

מירב ישראלי: אני מודה שלי זה נראה קצת מרחיק לכת, ואני רוצה לשמוע גם את עמדת משרד המשפטים.

מירב ישראלי: 30 יום נשמע לי מרחיק לכת.

מירב ישראלי: צריך לראות את הנוסח.

מיכאל מלכיאור: יש נוסח.

מיכאל מלכיאור: מאחר ואנחנו כל כך התקרבנו פה בדיון, אני מבקש אולי בכל זאת להגיע להסכמה.

מיכאל מלכיאור: תקריא את ההצעה.

אבשלום וילן: כפוף לשינויים עם תוצאות במקום.

אבשלום וילן: אם לא – ישיבה נפרדת.

אבשלום וילן: אמרתי שבראש הוועדה יעמוד שופט לשעבר.

אבשלום וילן: אני לא מגדיר כרגע אם זה מחוזי או עליון.

אבשלום וילן: כמובן סגנו יהיה יו"ר רשות הספורט.

אבשלום וילן: צריכים עוד 6 נציגי ממשלה כפי שהקראתם.

רונית תירוש: סגנו וממלא מקומו.

אבשלום וילן: כן, כן - כל התארים האפשריים.

אבשלום וילן: חסרים לנו כרגע 7 נציגי ציבור.

אבשלום וילן: אני מציע שאחד יהיה יו"ר ההתאחדות לכדורגל, השני יו"ר ההתאחדות לכדורסל, השלישי נציג שחקנים.

אבשלום וילן: במקום שבו יש הכי הרבה שחקנים, מטבע הדברים נציג השחקנים יהיה משם.

אבשלום וילן: אם אני אומר נציג ארגון השחקנים יגידו שאין מעמד סטטוטורי, למה הם ולא אחרים.

אבשלום וילן: מכיוון שהשר ממנה, אני מאפשר לשר להבין שהוא מכניס אותם בלי כל הקריטריונים.

אבשלום וילן: בפעם שעברה היה על זה דיון.

אבשלום וילן: כמו כן, נציג האוהדים.

אבשלום וילן: אני מציע שיהיו 3 נציגי ציבור שהם יהיו בהגדרה.

אבשלום וילן: אחד זה נציג הקרן החדשה לישראל שהיא מלווה את כל נושא האלימות בספורט כמה שנים.

מירב ישראלי: אנחנו נקבע מארגונים שעוסקים.

אבשלום וילן: אז מארגונים.

אבשלום וילן: אני מציע שבאמת אחד יהיה גם נציג ציבור, איש תקשורת-ספורט.

אבשלום וילן: אני רוצה מישהו מהם.

30686: איך אפשר להחליט מי זה נציג האוהדים, נציג השחקנים?

אבשלום וילן: השר ימנה.

אבי כהן: אבו, יושב-ראש איגוד הכדורסל ואיגוד הכדורגל.

אבשלום וילן: אני בשלושת נציגי הציבור.

אבשלום וילן: יהיה ניסוח של נציג קרנות, ענייני מלוות שזה יהיה יפטור את הבעיה.

אבשלום וילן: אני מציע איש תקשורת, עיתונאי ספורט, או מישהו שהוא נציג ציבור.

אבשלום וילן: השלישי הוא עורך דין, אם זה יהיה מלשכת עורכי הדין או מישהו מתחום המשפט.

זאב ולדינגר: למה לעשות את זה?

מיכאל מלכיאור: אתה פתחת פה תיבת פנדורה.

אבשלום וילן: אז אחרי ארבעת הראשונים שהקראתי, שלושה נציגי ציבור.

רונית תירוש: הוא חשב שהגענו להסכמות.

רונית תירוש: אין עוד הסכמות מהמשרד, אז תעזוב.

רונית תירוש: יש שלד.

יואל הדר: נשב ביחד.

מיכאל מלכיאור: אבו, זה לא יעזור.

מיכאל מלכיאור: אי אפשר להגדיר את זה בצורה כזאת.

רונית תירוש: לקריאה שנייה ושלישית יהיה לנו את זה.

אבשלום וילן: נגדיר שלושה נציגי ציבור, אפשר להתקדם.

אבי כהן: במקום 15 תעשה 12, או 13.

אבי כהן: למה אתה צריך כל כך הרבה?

אבשלום וילן: אני חייב לנציגי משרדי הממשלה מה שהם הגדירו.

אבי כהן: אז במקום 6 תיתן רק 4.

אבשלום וילן: לא, אני לא יכול.

אבשלום וילן: זה משרדים נפרדים, הם משלמים את המשכורות.

אבשלום וילן: אתה חייב ברמה הציבורית שכל משרד ממשלתי יהיה בוועדה.

אבי כהן: במקום עורכי דין שהכנסת - - -

אבשלום וילן: לא הכנסתי.

אבי כהן: תכניס יותר אלה שקשורים לספורט, נטו.

מיכאל מלכיאור: גם נציגי הממשלה זה לא נציגי השרים, אלא זה מי שמופקד על התחום במשרד.

מיכאל מלכיאור: גם לגבי נציגי ציבור - זה חייב להיות נציגי ציבור מהעניין.

מיכאל מלכיאור: זה לא איזה צ'ופר.

מיכאל מלכיאור: זה גם יהיה כתוב בחוק.

מיכאל מלכיאור: אתם תשבו.

אבשלום וילן: תיתן תוך שבוע ימים, נתאם איתם ישיבה בנושא כדי לסגור את זה.

מיכאל מלכיאור: יש מתווה.

מיכאל מלכיאור: אפשר אולי לפתור את בעיית הרוב שזה יהיה מספר שווה, וליושב ראש יהיה קול כפול.

אבשלום וילן: מה איכפת לך 8 ו-7, מה רע?

מיכאל מלכיאור: לא איכפת לי.

מיכאל מלכיאור: אני רק אומר כדי שלא יהיה ויכוח.

אבשלום וילן: זה לא מוסד שמכריעים פה ברוב ומיעוט.

אבשלום וילן: הם צריכים לדאוג שלא תהיה אלימות, ולהפעיל את המערכת.

אפרת בורגנסקי: אם עומדים להתחיל להקריא את סעיפי החוק, אני רוצה להעיר הערה כללית אחת שנוגעת לנוסח המוצע שעומד כרגע לפנינו.

אפרת בורגנסקי: למיטב זכרוני, דיברנו בדיון הקודם - ואני גם הבנתי שההערה התקבלה - שלמעשה ההוראות שנוגעות לאירועי ספורט הן הוראות שהן מדרגה שנייה על ההוראות הקיימות היום של חוק הבטיחות שאמורות להמשיך לחול, ותקנות הבטיחות.

אפרת בורגנסקי: למיטב זכרוני, גם לא היתה מחלוקת על העיקרון.

אפרת בורגנסקי: דובר על זה שיהיה צריך באמת להביא את זה לידי ביטוי בנוסח.

אפרת בורגנסקי: מירב, האם אני טועה?

מירב ישראלי: לא, פשוט לא הגענו לזה.

אפרת בורגנסקי: אנחנו חושבים שזה עדיין לא נמצא.

מירב ישראלי: מה שאני אמרתי ואני אומרת שוב – אמרתי את זה כבר שלוש פעמים – זה הוסכם, זה הוחלט.

מירב ישראלי: אף אחד לא בא לגרוע מהוראות חוק הבטיחות במקומות ציבוריים.

מירב ישראלי: באים רק להוסיף.

אפרת בורגנסקי: והתקנות.

מירב ישראלי: אבל, אמרנו את זה.

מירב ישראלי: הרי עוד לא קבענו מה יהיה נוסח החוק, אז איך אני יכולה עכשיו כשאני עוד לא יודעת מה יהיה כתוב בחוק, לעשות התאמה מוחלטת בין ההוראות?

מירב ישראלי: ברגע שיהיה נוסח סופי של החוק הזה, אנחנו נעשה את ההתאמה בכל הסעיפים, כולל התקנות, כולל זה, ונתאים את הכול.

מירב ישראלי: אני אומרת את זה שוב.

מירב ישראלי: אם אתם רוצים להביא לי עכשיו נוסח מוצע איך להתאים את זה, תביאו – אין לי בעיה.

מירב ישראלי: אני כרגע עוד לא יודעת איך להתאים.

מיכאל מלכיאור: בואו נמשיך.

מירב ישראלי: אני מבינה שכבר הוסכם להכניס לנוסח הזה שהתחולה תהיה על כל ענפי הספורט, והנושא של 200 איש.

מיכאל מלכיאור: כן, בדיוק.

מירב ישראלי: גם בנושא הזה צריך לעשות התאמות בנוסח.

מירב ישראלי: אני למשל לא יודעת אם נכון להגיד אירוע ספורט המתקיים במסגרת תחרויות המאורגנות על-ידי התאחדות או איגוד.

מירב ישראלי: תגידו לי אם זה נכון לגבי כל ענפי הספורט, או שאנחנו צריכים לשנות את ההגדרה.

מירב ישראלי: יש פה דברים שידרשו תיקוני נוסח.

30686: נכון.

30686: למשל, חוק הנהיגה הספורטיבית מקים מתוכו התאחדויות, ואז נצטרך לציין אותו בסעיף ההגדרות, שזה יחול גם על אירועים של 200 איש או מה שנחליט, מכוח תחרויות שארגנו לפי חוק הנהיגה הספורטיבית.

מירב ישראלי: למרות שזה אולי כן נכנס להתאחדות או איגוד.

מירב ישראלי: אני לא יודעת אם צריך להגיד את זה באופן נפרד.

30686: ההתאחדויות שקשורות לנהיגה הספורטיבית מוקמות מכוח חוק הנהיגה הספורטיבית, ולא מכוח חוק הספורט.

30686: אלו שני חוקים שונים.

מירב ישראלי: בסדר, אין לי בעיה.

מירב ישראלי: אבל בעיקרון השאלה האם לכל ענפי הספורט יש התאחדויות או איגוד, ואנחנו למעשה רוצים להחיל את זה רק על התחרויות האלה בכל ענפי הספורט – אני שואלת, האם זה נכון להגיד את זה?

מירב ישראלי: בהגדרה של "אירוע ספורט מוסדר" ושל "אירוע ספורט" אין בעיה.

מירב ישראלי: אבל, האם "אירוע ספורט מוסדר" זה עדיין נכון?

מירב ישראלי: זה מה שאני שואלת.

רונית תירוש: היא שואלת, והתשובה היא כן - כל ענפי הספורט.

מירב ישראלי: הרי יש הבדל בין אירוע ספורט, לאירוע ספורט מוסדר.

מירב ישראלי: אירוע ספורט אין לי בעיה כי זה ענף.

מירב ישראלי: לא יהיה:" המפורט בתוספת הראשונה" אלא זה יהיה: ענף ספורט כהגדרתו בחוק הספורט – נחליט איך להגיד את זה.

מירב ישראלי: עכשיו השאלה לגבי אירוע ספורט מוסדר, האם ההגדרה כפי שהיא - - -

אפרת בורגנסקי: אנחנו עוד לא סיימנו עם ההגדרה של אירוע ספורט.

אפרת בורגנסקי: יש הערות לאירוע ספורט.

מירב ישראלי: אם יש לכם הערות, אז בבקשה.

אפרת בורגנסקי: יש בהחלט.

אפרת בורגנסקי: לגבי הסייג – אני לא יודעת.

אפרת בורגנסקי: זה גם היה צבוע בצהוב, וחשבנו שיכול להיות שיש אפילו התלבטות.

מירב ישראלי: לא, זה היה תיקון מהישיבה האחרונה.

אפרת בורגנסקי: לגבי "למעט התקהלות של מוזמנים שאין לכלל הציבור גישה אליה" - אין לנו הערות.

אפרת בורגנסקי: לגבי ההמשך "והתקהלות במהלך עסקו של המארגן כשתנאי הבטיחות לניהול העסק במקום ההתקהלות נקבעו ברישיון או בהיתר לפי כל חיקוק" - - -

מירב ישראלי: זה לקוח מחוק הבטיחות במקומות ציבוריים, ואמרנו שמתאימים את הנוסח.

מירב ישראלי: כיוון שהסייג הזה קיים בחוק, הוספנו אותו פה.

מירב ישראלי: השאלה היא, האם לא יחול עליו חוק הבטיחות, אבל כן יחול עליו החוק הזה.

מירב ישראלי: אין לי בעיה אם תגידו לי שאתם רוצים שרק החוק הזה יחול עליו.

מירב ישראלי: כרגע זה כסייג בהגדרה של אירוע בחוק הבטיחות – למעט, באסיפה - לכן זה הוסף.

מירב ישראלי: חוק הבטיחות לא חל על זה.

מירב ישראלי: השאלה, האם את רוצה להחיל רק את החוק הזה?

אפרת בורגנסקי: למעשה, רוב אירועי הספורט יש לגביהם רישיון עסק בין אם הם במקום אסיפות קבוע, וגם אם לא.

מירב ישראלי: אני לא יודעת, זה המשמעות של הסעיף הזה.

מירב ישראלי: אולי יוכלו להגיד לי איך זה בחוק הבטיחות במקומות הציבוריים.

מירב ישראלי: האם מה שאת אומרת הוא שגם היום לכאורה הסעיפים 11 והלאה לא חלים על כל אירועי הספורט?

מירב ישראלי: אני לא יודעת מה המשמעות של הסייג שקיים היום.

קלוד גוגנהיים: אם מקובל ששני החוקים יחולו אז מקסימום יהיו שתי נורמות.

קלוד גוגנהיים: לכן, לא כדאי להיצמד להגדרה של חוק המקומות.

מירב ישראלי: כן, אבל אז זה יוצר מצב קצת מוזר.

קלוד גוגנהיים: נכון, זה בדיוק שייך למלאכת התיאום שהיא דיברה.

אבשלום וילן: בישיבה הראשונה דיברנו על עיקרון לגמרי הפוך, ושכדי למנוע כפילויות ואי בהירויות אנחנו נצמיד ממש אחד לאחד את כל ההוראות, ושלא יהיה מצב שבו סתירה שבין חוק אירועי ספורט לעומת חוק הבטיחות.

קריאה: צריך להגדיר למעט המשתתפים, כי באירוע של ספורט מוטורי יש למעלה מ-150 - 200 משתתפים רק עם הרכבים.

קלוד גוגנהיים: אמרתי שזה שייך בדיוק לנושא של מלאכת התיאום בין יתר משרדי הממשלה, כיוון שחוק הבטיחות במקומות ציבוריים חולש גם על אירועים המוניים אחרים שהם לא מטופלים בוועדה הזאת.

קלוד גוגנהיים: יש שתי נורמות.

קלוד גוגנהיים: אנחנו לא מתכוונים לשלול כרגע את הנורמה של הבטיחות, לכן ההצעה שלי היתה לאו דווקא להיצמד, אלא להגדיר פה אירוע ספורט כפי שאנחנו מתכוונים אליו.

מיכאל מלכיאור: מה זה "לאו דווקא להיצמד"?

מיכאל מלכיאור: האם זה אומר זה פלוס, או שזה אומר משהו אחר?

קלוד גוגנהיים: לא להחריג.

קלוד גוגנהיים: אני מבין שהרצון להחריג בלמעט הזה, נבע מרצון להיצמד להגדרה שם.

קלוד גוגנהיים: אבל אז גם כל יתר ההוראות של החוק הזה יחולו, וזה לא בהכרח מה שאנחנו מתכוונים.

מירב ישראלי: זו בדיוק היתה ההערה שנאמרה כאן, שכן רוצים שכל ההוראות האלה ימשיכו לחול.

קלוד גוגנהיים: נכון.

קלוד גוגנהיים: העיקר של ההערה שלי היא שזה שייך למלאכת התיאום שצריך לעשות גם בין יתר משרדי הממשלה.

מירב ישראלי: אנחנו רצינו לתאם.

מירב ישראלי: אם אתם אומרים לי שלא יחול על זה חוק הבטיחות, אבל כן יחול על זה החוק הזה, אפשר לעשות.

קלוד גוגנהיים: ומה אם אנחנו קובעים הערה של שמירת דינים בחוק עצמו?

מירב ישראלי: אז זה יחול.

קלוד גוגנהיים: זה יחול, ולכן לא יהיה בחוק הזה כדי לגרוע מתחולת החוק השני.

מירב ישראלי: כן, אבל אם אתה מגדיר אירוע ספורט, אתה מעתיק למעשה את ההגדרה של אסיפה לצורך החוק הזה, וזה מה שעשינו - העתקנו את ההגדרה של אסיפה, אלא שבמקום אסיפה כתבנו אירוע ספורט.

מירב ישראלי: זה גם מה שקורה היום בחוק.

מירב ישראלי: הרי מה קרה פה?

מירב ישראלי: הוציאו את הסעיפים מהחוק הזה שעוסקים ספציפית בספורט לחוק נפרד.

מירב ישראלי: גם היום למעשה רוב ההוראות שקיימות פה בשינויים מסוימים קיימות כבר בחוק הבטיחות במקומות ציבוריים.

מירב ישראלי: כאן פשוט מוציאים אותן, משנים אותן קצת, מוסיפים עליהן כמה דברים, ועושים חוק נפרד.

מירב ישראלי: אתם אומרים לי עכשיו: לא, ושההגדרה של האירועים שזה חל עליהם בכלל תהיה אחרת מחוק הבטיחות - האירועים שיחולו עליהם החוק.

מירב ישראלי: אבל, אז צריך גם לעשות התאמה ניסוחית.

מירב ישראלי: האירועים שחלים עליהם חוק הבטיחות, ימשיך לחול עליו חוק הבטיחות.

מירב ישראלי: פה אני עושה הסדרה מיוחדת של אירועי ספורט שיכול להיות שחלק מהם לא חל עליהם חוק הבטיחות, אבל כן יחול עליהם החוק הזה.

מירב ישראלי: זה משהו אחר.

קלוד גוגנהיים: אני מסכים.

קלוד גוגנהיים: אני לא חושב שיש פה איזה מחלוקת עקרונית.

קלוד גוגנהיים: אבל, מה לעשות שכרגע יש פה איזה אילוץ ששני החוקים האלה רלוונטיים, וצריך לבחון לדקויות מה לעשות.

מירב ישראלי: אין בעיה, אבל זה יוצר מצב מוזר שמה שנאמר פה שגם היום לכאורה החוק הזה לא חל.

מירב ישראלי: החוק היום כפי שהוא לא חל על אירועי ספורט, וזה למעשה מה שנאמר פה כי יש רישיון עסק.

מירב ישראלי: אם הוא חל אז הוא חל, וגם לפי הסייג הזה הוא חל.

רונית תירוש: למה אי אפשר לשים נקודה אחרי "בזירת פעילות ספורט", בלי ה"למעט"?

מירב ישראלי: כי אז לא תהיה התאמה לחוק הבטיחות.

מירב ישראלי: אין לי בעיה, צריך להחליט על זה.

אפרת בורגנסקי: השאלה האם צריך לכתוב את זה במפורש.

אפרת בורגנסקי: אפשר להגיד אסיפה כהגדרתה.

מירב ישראלי: נכון, אני יכולה להגיד: אסיפה כהגדרתה.

מירב ישראלי: אפשר לעשות את זה.

מירב ישראלי: זה יגיד אותו הדבר, אבל אני יכולה לעשות את זה.

אפרת בורגנסקי: אני חושבת שבשלב הזה זה הנכון יותר.

אפרת בורגנסקי: זה גם תואם את ההיגיון שאומר שבסך הכול לא מדובר כאן בהסדר נפרד סותר את חוק הבטיחות.

רונית תירוש: בכל המשפטים פה: אסיפה כהגדרתה בחוק הבטיחות.

מירב ישראלי: אנחנו נגיד: אסיפה לשם צפייה בפעילות ספורט.

רונית תירוש: כן, בסדר.

יואל הדר: אנחנו גם צריכים שהתקנות - - -

מירב ישראלי: אין בעיה.

מירב ישראלי: יכול להיות שיש איזה בעיה בחוק שאנחנו לא מודעים לה.

רונית תירוש: נכון.

אבשלום וילן: ואם נשארים בנוסח המלא לא צריכים לשנות את התקנות?

מירב ישראלי: יכול להיות שכן.

מירב ישראלי: זה יהיה התיאום שנעשה בסוף כשנעבור על כל החקיקה של הבטיחות.

אבשלום וילן: האם אנחנו מקריאים את כל החוק?

מירב ישראלי: לא, רק דברים חדשים כתוצאה מהתיקונים שלהם.

מירב ישראלי: האם יש לכם עוד הערות לאירוע ספורט בעקבות התיקון שהצעתם?

אפרת בורגנסקי: לא, זו היתה ההערה.

מירב ישראלי: אם כך, אני משנה את זה לאסיפה כהגדרתה לשם צפיה ב-, ואז אנחנו יוצאים מה- - -

אפרת בורגנסקי: אנחנו לא בדיוק יוצאים, כי אין שם גם את המגבלה של המספר.

מירב ישראלי: לא, את המספר אנחנו אולי נגיד באופן ספציפי.

רונית תירוש: נשאלה שאלה האם לדיון שלנו היום רלוונטי הנושא של למשל, אירוע ספורט המתקיים במסגרת תחרויות ליגה למקומות עבודה, או תחרויות שמארגן משרד החינוך?

רונית תירוש: משרד החינוך- כן, התאחדויות בתי הספר.

רונית תירוש: האם גם הליגה למקומות עבודה?

יואל הדר: כן.

יואל הדר: היתה אלימות שם שנה שעברה.

יואל הדר: אמרנו כל ענפי הספורט.

יואל הדר: איפה שיש 200 איש, זה בעצם לא רק התאחדויות.

יואל הדר: אני לא יודע אם יש עוד איזה אירוע של 200 איש.

מירב ישראלי: ההפרדה הזאת בין אירוע ספורט לבין אירוע ספורט מוסדר היא קצת מטעה, כי הדבר היחידי שיש לגביהם הבדל זה הכניסה לשדה המשחק.

מירב ישראלי: כל הוראות החוק חלות על כל אירוע ספורט, רק לצורך כניסה לשדה המשחק יש הוראה מיוחדת למוסדר.

מירב ישראלי: כלומר, ההבדל הוא לא כזה משמעותי.

מירב ישראלי: לגבי הנושא של 200 איש - אתם רוצים שזה ייכנס כבר בהגדרה של אירוע ספורט.

יואל הדר: כן.

מירב ישראלי: הועלתה פה הערה שנוגעת לשאלה איך אנחנו מחשבים את ה-200 איש.

מירב ישראלי: זאת אומרת, שלמעשה שה-200 זה רק הצופים.

מירב ישראלי: היתה פה טענה שיכולים להיות באירועים מסוימים הרבה מאוד משתתפים.

אבי שושן: ואם יש ריצת מרתון עם 2,000 איש, ויש בסך הכול שני צופים?

מירב ישראלי: שאלה מצוינת.

אבשלום וילן: אתה צודק.

אבשלום וילן: ריצת מרתון לאורך 42 ק"מ יש למעלה מ-200 צופים – תופס.

אבשלום וילן: בהגדרה הוא נמשך לאורך 42 ק"מ, ויכול להיות בסיבובים של ק"מ, ויכול להיות בשני סיבובים של 21 ק"מ, ויכול להיות מהתחלה עד הסוף.

אריה אלטר: אבו, הבעיה היא שזה חוק, ובחוק אתה צריך לקבוע דברים מאוד ברורים.

אבשלום וילן: לא צריך לקבוע.

אבשלום וילן: מרתון בהגדרה הוא מסלול של 42 ק"מ.

אבשלום וילן: אם אתה אומר כל אירוע ספורט 200 ומעלה, אז אם לאורך 42 ק"מ יש למעלה מ-200, אז זה פותר לו את הבעיה.

מירב ישראלי: אבל, הוא אומר שהמשתתפים עצמם הם 2,000 איש שרצים.

מירב ישראלי: והוא שואל, אם יש 2,000 שרצים ועשרה צופים, האם זה נכנס או לא נכנס?

אבשלום וילן: לבעיה שפה - לא.

אבשלום וילן: אנחנו לא סופרים את המשתתפים.

קריאה: המשחק הוא ללא קהל, זה משחק עונש ויש רק שחקנים.

קריאה: יש אלימות בין שופטים, שחקנים ומאמנים, יש גם אלימות של אנשי סגל.

קריאה: צריך לטפל גם בדברים האלה.

אבשלום וילן: אם שחקנים רבים ביניהם אז יש שופט שמטפל בזה.

אבשלום וילן: זה פחות מ-200 ואין בעיה.

מיכאל מלכיאור: רבותי, לא צריכים להפליג פה לכל מיני מחוזות.

מיכאל מלכיאור: כמעט ולא קיים מצב שיש לך כל כך הרבה משתתפים ואין לך צופים.

מיכאל מלכיאור: תמיד יהיו 200 צופים, גם במרתון וגם בספורט מוטורי.

מיכאל מלכיאור: אם אין באמת צופים, אז אין צופים ואין בעיה.

מיכאל מלכיאור: בואו נעזוב את זה.

מיכאל מלכיאור: להשאיר צופים.

מירב ישראלי: בסדר גמור.

מירב ישראלי: שאלתי קודם, האם בעקבות התיקון שהכנסתם צריך לשנות את ההגדרה של אירוע ספורט מוסדר?

מירב ישראלי: האם זה כולל כרגע את כל ענפי הספורט כפי שאמרתם, או שלא?

שלמה סביה: כתוב התאחדות או איגוד, אז זה כולם.

מירב ישראלי: כל מי שהם רוצים שייכנס, זה נכנס לליגה, גביע, אירועי ספורט במסגרת תחרויות וכל הדברים הללו.

רונית תירוש: חוץ מהתאחדות לכדורגל ועכשיו המוטורי, כל היתר הם איגודים, לא?

שלמה סביה: לא, התאחדות ספורט הרכיבה זה גם התאחדות.

שלמה סביה: למעשה, אין הבדל בין התאחדות לאיגוד במהות.

שלמה סביה: זה רק השם.

מירב ישראלי: מעבר לתיקון של הספורט המוטורי שההתאחדויות מוקמות מכוח חוק אחר, למעשה כל ההתאחדויות האחרות זה מכוח חוק הספורט.

שלמה סביה: כן.

יהודה סקר: גם אליפויות בתי הספר?

מירב ישראלי: זה הכנסנו בנפרד.

רונית תירוש: האם הרכיבה תהיה בחוק נפרד?

מירב ישראלי: לא.

מיכאל מלכיאור: על הדברים האלה תדברו עם מירב אחר כך.

מירב ישראלי: אני מדלגת על דברים שכבר דיברנו עליהם.

מירב ישראלי: את נושא של הגדרת מנהל אירוע, אחראי בטיחות, אחראי ביטחון והיחסים ביניהם, אני מכניסה לדברי ההסבר לקראת הקריאה השנייה והשלישית לפי מה שאתם תעבירו לי.

יואל הדר: בתור סעיף שצריך שיהיה מנהל אירוע .

יואל הדר: צריך לבדוק את זה.

מירב ישראלי: הוועדה צריכה להחליט בעניין הזה.

מיכאל מלכיאור: אנחנו מכניסים את זה לקריאה שנייה ושלישית.

יואל הדר: צריך שיהיה באירוע מנהל בטיחות.

מירב ישראלי: הגדרה פלוס הוראה אופרטיבית.

יואל הדר: כל התוכן יתמלא אחרי זה בקריאה שנייה ושלישית.

יואל הדר: אבל לכתוב עכשיו שתהיה אפשרות לעשות את זה – שיהיו בעלי תפקידים.

מירב ישראלי: עוד לא קיבלתי שום דבר.

מירב ישראלי: אני מציעה שתעבירו איזושהי הצעה, ואני אראה אם בכלל אפשר להזכיר את זה בלי להגיד כלום.

מיכאל מלכיאור: זה בעיה בחקיקה להזכיר את זה בלי להגדיר.

יואל הדר: זו קריאה ראשונה.

מיכאל מלכיאור: לא משנה, גם קריאה ראשונה.

מיכאל מלכיאור: אתה יכול לא להזכיר, ולהזכיר שזה ייכנס עם הגדרה.

מיכאל מלכיאור: אבל להזכיר, ושלא תהיה הגדרה, גם קריאה ראשונה זה - - -

אבשלום וילן: למה אני צריך את זה אם יש פה סיכום בפרוטוקול שלקראת קריאה שנייה ושלישית אנחנו נשים את מנהל האירוע וכל זה?

אבשלום וילן: למה אני צריך לסבך את עצמי בקריאה ראשונה?

אבשלום וילן: יש פה סיכום פרוטוקול שמכינים את זה לקראת הקריאה השנייה והשלישית, ואז מוסיפים את זה.

אבשלום וילן: כרגע זה רץ בלי זה.

מיכאל מלכיאור: נכון, זה הכי פשוט.

אבשלום וילן: תבואו עם הנוסחים, תשבו ותבדקו עם ההתאחדויות.

אבשלום וילן: אני הרי מכיר את הוויכוחים העקרוניים האלה.

אבשלום וילן: כשזה ייגמר נכניס את זה.

מירב ישראלי: או.

מירב ישראלי: קיי.

מירב ישראלי: לעניין סמכויות הסדרן שהן קצת שונות מהסמכות לפי החוק הכללי של סמכויות מאבטח, אז זה משהו שאנחנו גם נכניס אותו כבר כאן.

מירב ישראלי: אבל, אני צריכה לקבל הצעה.

דרורה נחמני רוט: אנחנו נצטרך להעביר אלייך נוסח.

מיכאל מלכיאור: תעבירו למירב נוסח.

מיכאל מלכיאור: זה מוסכם.

מירב ישראלי: זה משהו שהוועדה חייבת לראות.

מירב ישראלי: סמכויות הרחקה סעיף 2 - האם אתם רוצים פה להכניס את ה-14 יום של השוטר, או ה-30 יום?

אפרת בורגנסקי: לא.

אפרת בורגנסקי: אני חושבת שזה נכון להכניס בסמוך לסמכות של בית המשפט לצווי הרחקה והגבלה.

אפרת בורגנסקי: יש בהמשך את סעיף 7, וסעיף 8.

מירב ישראלי: בסדר.

מירב ישראלי: אני כבר אומרת, גם בעניין הזה בבקשה תעבירו לי נוסח כדי שאני אראה שכל הנושאים של שימוע וערעור - שלפחות שכל הנושאים שמסביב מתקיימים.

מירב ישראלי: וכן, איזה דרגה של שוטר יכול לתת צו כזה.

מירב ישראלי: גם בעניין של סעיף קטן (ג) פה אנחנו נעשה את ההתאמה אחרי שדרורה תעביר לי נוסח.

מירב ישראלי: סיימנו את סעיף 3, את סעיף 4.

מירב ישראלי: את סעיף 5 מחקנו.

מירב ישראלי: בעיקרון סיימנו את סעיף 6.

מירב ישראלי: נדמה לי שבישיבה הקודמת הגענו ל-7.

מירב ישראלי: ( קוראת את סעיף 7 – בקשה למתן צו הרחקה או הגבלה.

מירב ישראלי: ) למעשה, זה תואם את 11 סעיף (ב) למעט הנושא של או שקיים לגביו חשד סביר שעבר עבירה הקשורה לספורט.

מירב ישראלי: כל השאר זה הוראות קיימות.

מירב ישראלי: ב-(2) זה או שהתבטא התבטאות גזענית, או שיעסוק בספסרות.

מירב ישראלי: אלו התוספות על החוק הקיים.

מירב ישראלי: אני מזכירה שלגבי עבירה הקשורה לספורט יש לנו תוספת שעליה אני עוד צריכה לקבל הערות של משרד המשפטים.

מירב ישראלי: אמרנו שננסה להגדיר את העבירות בצורה הברורה ביותר, וגם אם יש לכם הערות האם זה קשור לספורט או לא קשור לספורט.

מירב ישראלי: האם יש לכם הערות לגבי הנוסח בעניין הזה והתיקונים?

מיכאל מלכיאור: מה זה בדיוק עבירה הקשורה לספורט?

מירב ישראלי: יש תוספת שנייה.

מירב ישראלי: בעיקרון, אלו עבירות שהן עבירות לפי חוק העונשין, אבל הן נעשות במהלך אירוע ספורט.

מירב ישראלי: למשל, אלימות נגד גוף או רכוש - דברים מהסוג הזה.

מיכאל מלכיאור: אם זו אלימות שנעשית שלא במסגרת אירוע ספורט אז זה לא כלול.

מירב ישראלי: לא.

מירב ישראלי: התוספת אומרת: "הקשורה באירוע ספורט".

אבשלום וילן: זה יכול להיות דיון מעניין האם מישהו ששורק בזמן טניס ואסור לשרוק, האם זה עבירה אלימה או שזה סתם בצחוק?

מיכאל מלכיאור: לא, זה לא עבירה לפי חוק.

אבשלום וילן: לא, "או שקיים לגביו חשד סביר שעבר עבירה הקשורה לספורט, או לא ציית להוראות שוטר או סדרן".

מירב ישראלי: לא.

מירב ישראלי: לא ציית להוראות שוטר או סדרן קיים היום בחוק.

מירב ישראלי: התוספת היא "שקיים לגביו חשד סביר שעבר עבירה הקשורה לספורט".

מיכאל מלכיאור: מדובר פה על אלימות, לא?

דרורה נחמני רוט: לא, יש עבירות שונות שאופייניות והן נלוות.

דרורה נחמני רוט: למשל, איומים.

דרורה נחמני רוט: אנחנו נעבור על הרשימה כאן ונראה מה מיותר.

מיכאל מלכיאור: בסדר.

מירב ישראלי: דרורה, גם בעניין הזה.

דרורה נחמני רוט: כן, שני דברים אנחנו חייבים.

מירב ישראלי: אם כן, זה הערות משרד המשפטים.

מירב ישראלי: לגבי – "יתבטא התבטאות גזענית או יעסוק בספסרות אני אגדיר את הספסרות.

מירב ישראלי: דרורה, האם גם בעניין של התוספת התבטאות גזענית או ספסרות יש לכם הערות?

אבי כהן: איזה ספסרות יש במסגרת של המגרש?

אבי כהן: זה מחוץ למגרש.

מירב ישראלי: אירוע ספורט הוא כולל.

מירב ישראלי: הגדרה לפי חוק העונשין.

מירב ישראלי: אם יש לכם משהו לעניין הזה אז גם תעבירו לי.

דרורה נחמני רוט: נבדוק את זה שוב.

מירב ישראלי: ( קוראת את סעיף 8 - צו הרחקה או הגבלה.

מירב ישראלי: ) אני אומר מהם התיקונים.

מירב ישראלי: בחוק הקיים בסעיף 11(ג) לא מדובר על שלוש שנים, אלא על שלוש עונות ספורט.

מירב ישראלי: התיקון הוא החמרה באורך התקופה.

מירב ישראלי: זו החמרה מבחינת הענישה.

מירב ישראלי: יש כאמור שלוש עונות ספורט, יש מקרים שזה עונת ספורט אחת.

מירב ישראלי: עניין ההתייצבות במשטרה הוא חדש, זה לא קיים היום.

מירב ישראלי: בעניין של ערובה יש קצת הבדל בנוסח.

מירב ישראלי: אני אקריא את הנוסח הקיים.

מירב ישראלי: כאן אמרנו יפורטו, והערובה לא תעלה על שנתיים וכן הוראות לחילוט.

מירב ישראלי: בנוסח הקיים זה: "בצו יפורטו תנאי הערובה...

מירב ישראלי: לרבות תקופת תוקפה שלא תעלה על עונת ספורט אחת נוספת שתחילתה אחרי מועד מתן הצו, וכן הוראות לחילוטה".

מירב ישראלי: לדעתי, יש פה סעיף קטן שהושמט.

קריאה: גם תקופת הפגרה.

מירב ישראלי: הפגרה זה חדש.

מירב ישראלי: הושמטה הוראה ואני לא יודעת אם זה בכוונה או לא: "בית המשפט רשאי מנימוקים...

מירב ישראלי: להאריך את תוקפה של ערובה לתקופה שלא תעלה על שנה מיום שיפוג תוקפה של הערובה.

מירב ישראלי: " למעשה, הם הגדילו את הערובה והפחיתו את שיקול הדעת של בית המשפט – זהו השינוי.

אריה אלטר: מי קובע את הערובה בזמן שהשוטר עוצר אותו?

מירב ישראלי: בית משפט.

מירב ישראלי: זה סעיף שעוסק בבית משפט.

מיכאל מלכיאור: זה רק בית משפט.

מירב ישראלי: ישנו עניין ההרחקות.

מירב ישראלי: האם יש לכם עמדה לעניין הזה של התקופה?

מיכאל מלכיאור: אנחנו בעד.

אפרת בורגנסקי: אנחנו, אין לנו התנגדות.

מירב ישראלי: היה דיון על זה בגלגול הקודם של החוק.

מירב ישראלי: משרד המשפטים, מה דעתכם?

דרורה נחמני רוט: אנחנו סברנו שהנושא הזה עוד לא כל כך עמד במבחן.

אבשלום וילן: זה עוד לא עמד במבחן, ולכן בואי נשאיר את זה.

דרורה נחמני רוט: אם תהיה לנו הערה מיוחדת אנחנו נעביר אלייך.

מירב ישראלי: זה כבר עניין של אכיפה.

מירב ישראלי: נציגת משרד המשפטים, אם תהיה לכם הערה בעניין הזה אז תעבירו לי.

מירב ישראלי: כרגע אנחנו משאירים את הנוסח כמו שהוא.

דרורה נחמני רוט: אם יש, אנחנו נעביר.

אפרת בורגנסקי: אני מזכירה שפה אנחנו נוסיף סעיף נוסף לגבי סמכות קצין משטרה להרחיק, ונעביר נוסח.

מירב ישראלי: זה אחרי סעיף 8.

מירב ישראלי: סעיף 9 הוא סעיף חדש שלא קיים בחוק הקיים - הרחקה או הגבלה בנוסף לעונש.

מירב ישראלי: "הורשע אדם בעבירה הקשורה לספורט" – ואמרנו שיש תוספת – "יורחק האדם כאמור בסעיף8(א)(1)(א) לתקופה שיקבע בית המשפט שלא תעלה על חמש שנים".

מירב ישראלי: בסעיף הזה מחייבים את בית המשפט ללא שיקול דעת שבמקרה שאדם עבר עבירה שקשורה לספורט, לתת צו הרחקה כשהתקופה נקבעת על-ידי בית המשפט.

מירב ישראלי: אבל, עצם מתן צו ההרחקה נקבע פה מכוח החוק.

מירב ישראלי: דרורה, בעניין הזה אני משערת שיש לכם עמדה, בעניין החיוב לתת צו.

דרורה נחמני רוט: לא, אנחנו כאן רק רצינו להעיר את ההערות בנושא העבירות, ואת זה אנחנו נעביר לכם מה זה עבירה.

אבשלום וילן: זה ענישת מקסימום, זה לא ענישת מינימום.

מירב ישראלי: אנחנו אומרים שזה הגבלת שיקול הדעת של בית המשפט, כי ברגע שאדם הורשע, אוטומטית יש צו הרחקה.

מירב ישראלי: זהו דבר שהוא לא מקובל, ולכן אני מבקשת לקבל את העמדה.

רונית תירוש: למה אנחנו נותנים עונשי מקסימום?

אבשלום וילן: כדי להימנע מענישת מינימום קבענו את זה כך.

מיכאל מלכיאור: אתה לא יכול בנושא כזה ענישת מינימום.

אבשלום וילן: לכן אמרתי שאין ענישת מינימום.

אבשלום וילן: זה פשרה.

מיכאל מלכיאור: זה מקסימום, ומקסימום לא אומר שאתה חייב.

מיכאל מלכיאור: מינימום מחייב.

מיכאל מלכיאור: רבותי, לצערי יש לנו ישיבה נוספת בשעה 12:30, ואנחנו כבר באיחור.

מיכאל מלכיאור: מירב, מאחר וממילא יש לנו עוד ישיבה אחת אני מציע שגם על הנושא השני שהשארנו פתוח - - -

מירב ישראלי: המועצה.

מירב ישראלי: היו"ר מיכאל מלכיאור: לא, המועצה – ודאי.

מירב ישראלי: אבל, גם על הנושא של ההגדרה של הממונה, האחראי על האירוע, אם אפשר להגיע גם בנושא הזה לסיכומים כדי שנוכל כבר להכניס את זה.

מירב ישראלי: אני מציע שתדברו על כך.

יואל הדר: זה יותר מורכב, ובשביל זה אנחנו צריכים פורום מורחב של הוועדה דווקא.

אבשלום וילן: תבואו עם הצעה.

יואל הדר: אנחנו צריכים לשבת עם משרדי הממשלה.

מיכאל מלכיאור: יש לנו פה גם לוח זמנים פוליטי פה, ואני לא יודע מהו בדיוק.

רונית תירוש: אנחנו רוצים לסיים את זה לפני היציאה לפגרה.

מיכאל מלכיאור: אנחנו רוצים מאוד לסיים קריאה שנייה ושלישית לפני.

מיכאל מלכיאור: אם אתם לא מגיעים לסיכום אז נעשה את זה כמו שהחלטנו עכשיו.

מיכאל מלכיאור: אם יש סיכום אז אני מעדיף כבר להכניס את זה, ואז נלך חלק לשנייה ושלישית.

אבשלום וילן: האם יש סיכוי שהישיבה הבאה תהיה בשבוע הבא?

מיכאל מלכיאור: לא יודע, נשתדל.

מיכאל מלכיאור: יש לנו הרבה לחץ של חקיקה כרגע.

מיכאל מלכיאור: אני העדפתי את זה.

מירב ישראלי: אם יש לכם עמדה לגבי סעיף 9 תעבירו לי.

דרורה נחמני רוט: רשמתי את הכול.

אבשלום וילן: תקבעו איתנו ישיבה עד שבוע הבא לגבי הרכב המועצה.

מיכאל מלכיאור: השבוע.

מיכאל מלכיאור: אני מודה לכם, הישיבה הבאה של הוועדה עוד שלוש דקות.

מיכאל מלכיאור: ישיבה זו נעולה.